laion/Wikipedia-Exotic huggingface dataset:
ארין קלימן

ארין מיי קלימן (באנגלית: Erin Mae Kellyman; נולדה ב-17 באוקטובר 1998) היא שחקנית בריטית. קלימן הופיעה בתפקיד אנפיס נסט, מנהיגת רוכבי הענן המורדים, בסרט "סולו: סיפור מלחמת הכוכבים", בתפקיד אפונין תנרדייה במיני-סדרה "עלובי החיים", עיבוד של ה-BBC לרומן באותו שם מאת ויקטור הוגו קלימן נולדה בטאמוורת' שבסטפורדשייר. היא למדה באקדמיית ברמינגהאם אורמיסטון (BOA) ובסדנת הטלוויזיה של נוטינגהאם. קלימן הופיעה בסדרת הטלוויזיה "Raised by Wolves", שכתבו קייטלין מורן ואחותה קרוליין מורן עבור ערוץ 4. ב-2016 הופיעה בסיטקום "The Coopers Vs The Rest" של ה-BBC לצדם של טניה פרנקס וקרי גודלימן, אודות שלושה ילדים שאומצו על ידי זוג מהפרוורים. ב-2018 גילמה קלימן את אנפיס נסט בסרט "סולו: סיפור מלחמת הכוכבים". כדי לגלם את התפקיד היא עברה שלוש פעמים מבחן בד. עוד שיחקה קלימן במיני-סדרה עיבוד של ה-BBC לרומן "עלובי החיים" בתפקיד אפונין, לצדם של אוליביה קולמן, לילי קולינס, דייוויד אוילאו ודומיניק וסט. קלימן שיבחה את הגיוון בהפקה של ה-BBC, והודתה שמעולם לא חשבה שתוכל לשחק בתפקיד כזה בדרמה תקופתית. ב-2019 הופיעה קלימן בקומדיה השחורה "Don’t Forget The Driver" של ערוץ BBC Two בכיכובו של טובי ג'ונס. ב-2021 הופיעה בסדרה "הפלקון וחייל החורף", שבה היא מגלמת את אחת האנטיגוניסטים הראשיים (בקבוצת מרסקי הדגלים). מדיה וקבצים בנושא ארין קלימן בוויקישיתוף ארין קלימן, ברשת החברתית אקס (טוויטר) ארין קלימן, ברשת החברתית אינסטגרם ארין קלימן, במסד הנתונים הקולנועיים IMDb (באנגלית) ארין קלימן, באתר "אידיבי", מאגר הידע העברי לקולנוע ישראלי ועולמי ארין קלימן, באתר AllMovie (באנגלית) ארין קלימן, באתר Rotten Tomatoes (באנגלית) ארין קלימן, באתר Metacritic (באנגלית) ארין קלימן, במסד הנתונים הקולנועיים KinoPoisk (ברוסית) "Latest World & National News & Headlines". USATODAY.com. נבדק ב-2018-06-01. Hannah Furness, ‏BBC unveils cast of new Les Miserables series with pledge to take classic back to its roots, The Telegraph, 10 January 2018 Isabel Mohan, ‏The Coopers vs The Rest has promise but feels like a poor imitation of My Family: review, The Telegraph, 29 August 2016 "Unmasking Enfys Nest: An Interview with Erin Kellyman". StarWars.com. 28 בספטמבר 2018. אורכב מ-המקור ב-2020-04-12. נבדק ב-22 בינואר 2019. {{cite web}}: (עזרה) "BBC - Interview with Erin Kellyman - Media Centre". www.bbc.co.uk. נבדק ב-22 בינואר 2019. {{cite web}}: (עזרה) Solutions, Powder Blue Internet Business. "Cast announced for new Toby Jones comedy : Other news 2018 : Chortle : The UK Comedy Guide". www.chortle.co.uk. נבדק ב-22 בינואר 2019. {{cite web}}: (עזרה)
מיכאיל אקימנקו

מיכאיל סרג'ייביץ' אקימנקו (ברוסית: Михаи́л Сергее́вич Акиме́нко; נולד ב-6 בדצמבר 1995) הוא אתלט רוסי, סגן אלוף העולם (דוחה 2019) ואלוף העולם לנוער (יוג'ין 2014) בקפיצה לגובה. אקימנקו זכה במדליית זהב באליפות העולם לנוער 2014 שנערכה ביוג'ין, לאחר שניתר לגובה של 2.24 מטרים. מקדים את דמיטרי נאבוקו ואת וו סאנג-היוק שקבעו אותה תוצאה. באליפות העולם 2019, בגמר זכה אקימנקו במדליית הכסף עם תוצאה של 2.35, 2 סנטימטרים פחות מ-2.37 המטרים שקבע מועתז עיסא בראשים שזכה במדליית הזהב. התוצאה היוותה עבור אקימנקו גם שיא אישי חדש. גם איליה איוואניוק קבע תוצאה דומה, אך השתמש ביותר ניסיונות. מיכאיל אקימנקו, באתר olympedia.org מיכאיל אקימנקו, באתר התאחדות האתלטיקה הבין-לאומית
צ'ארלס תומאס

צ'ארלס ספרקס תומאס (באנגלית: Charles Sparks Thomas;‏ 28 בספטמבר 1897 – 17 באוקטובר 1983) היה פקיד ממשל אמריקאי שכיהן כמזכיר הצי של ארצות הברית מ-3 במאי 1954 ועד 1 באפריל 1957. צ'ארלס תומאס נולד באינדפנדנס, מיזורי. הוא למד באוניברסיטת קליפורניה בברקלי ובאוניברסיטת קורנל. במלחמת העולם הראשונה הוא שירת כטייס בצי ארצות הברית. בשנות ה-30 של המאה ה-20 הוא עבד ברשת חנויות הכלבו שבקליפורניה Foreman & Clark. ב-1953 הוא הצטרף לממשלו של נשיא ארצות הברית דוייט אייזנהאואר ומונה לתת-מזכיר הצי. בהמשך אותה שנה הוא מונה לסגן מזכיר ההגנה. ב-3 במאי 1954 הוא מונה למזכיר הצי של ארצות הברית ובתפקיד זה הוא כיהן עד 1 באפריל 1957. ב-2 ביולי 1958 מונה תומאס כנשיא חברת טראנס וורלד איירליינס ושימש בתפקיד זה עד 28 ביולי 1960. לאחר מכן ועד 1966 הוא היה נשיא חברת הנדל"ן אירווין (Irvine Company) שהובילה את התפתחות הפרברים בדרום קליפורניה. הוא היה דירקטור בכמה חברות גדולות, כולל לוקהיד קורפוריישן. צ'ארלס תומאס נפטר בניופורט ביץ' שבקליפורניה ב-17 באוקטובר 1983. הוא נטמן בבית הקברות פסיפיק ויו שבקורונה דל מאר, מחוז אורנג', קליפורניה. מדיה וקבצים בנושא צ'ארלס תומאס בוויקישיתוף צ'ארלס תומאס, באתר "Find a Grave" (באנגלית) "Guide to the Charles Sparks Thomas Papers MS.R.003". Oac.cdlib.org.
תאודור ויש

תאודור ויש (בגרמנית: Theodor Wisch‏; 13 בדצמבר 1907 – 11 בינואר 1995) היה קצין בוואפן אס אס במהלך מלחמת העולם השנייה. ויש נולד בוסלבורנרקוג ב-13 בדצמבר 1907, וסיים את לימודיו כחקלאי. בשנת 1930 הצטרף למפלגה הנאצית ולאס אס, וב-28 ביולי 1933 הוא הועלה לדרגת אונטר-שטורמפיהרר. במהלך הפלישה לפולין הוא לחם בדרגת האופטשטורמפיהרר, וב-30 בינואר 1940 הועלה לדרגת שטורמבאנפיהרר. כמפקד הגדוד ה-2 ברגימנט "LSSAH" הוא השתתף בקרבות במערב ובקרבות בבלקן. בקיץ 1941 הוא נלחם במהלך מבצע ברברוסה, ועל כך הוא קיבל את עיטור צלב האבירים של צלב הברזל ב-15 בספטמבר 1941. בסתיו 1942 הוא הפך למפקד רגימנט הפאנצרגרנדיר אס אס השני, וב-30 בינואר 1943 הוא הועלה לדרגת שטנדרטנפיהרר. ב-25 בפברואר 1943 הוענק לו עיטור הצלב הגרמני בזהב על גבורה אישית במהלך קרב חרקוב השלישי. ב-1 ביולי 1943 הוא הועלה לדרגת אוברפיהרר, ובסוף יולי 1943 הוא מונה למפקד דיוויזיית הפאנצר אס אס הראשונה. בספטמבר 1943 רצחו חייליו 50 יהודים בטבח אגם מג'ורה. במהלך הקרבות בז'יטומיר, קורסון וברדיצ'ב בחורף 1943/44, ספגה הדיוויזיה אבדות כבדות, אך הצליחה להשיג כמה הצלחות, ועל כך הוא הועלה ב-12 בפברואר 1944 לדרגת בריגדפיהרר והוענק לו תוספת עלי אלון לעיטור צלב האבירים של צלב הברזל. לאחר האבדות הקשים בקרב קורסון-צ'רקאסי, אורגנה הדיוויזיה מחדש בצרפת והיא לחמה במהלך המערכה בנורמנדי מיוני 1944. בקרב פאלז הוא נפצע בשתי רגליו ונאלץ למסור את הפיקוד על הדיוויזיה. ב-30 באוגוסט 1944 הוענק לו תוספת חרבות לעיטור צלב האבירים של צלב הברזל על הישגי מנהיגותו. הוא היה בבית חולים צבאי עד תום המלחמה, ואז נכלא בשבי על ידי הבריטים ושוחרר בשנת 1948. לאחר שחרורו הוא התגורר בנורדרשטדט, עד מותו ב-11 בינואר 1995.
גביע המדינה בכדורגל נשים 2009/2010

גביע המדינה בכדורגל נשים לעונת 2009/2010 היא התחרות ה-12 מאז היווסדו. משחקי התחרות החלו ב-8 בפברואר 2010 ומשחק הגמר נערך ב-24 במאי 2010 והסתיים בניצחון של מכבי חולון על מכבי באר שבע בדרך לזכייה שמינית ברציפות בתואר. בעונה זו התקיימה ליגת נשים אחת ובה 12 קבוצות. מתוכן נרשמו 10 קבוצות להשתתף בתחרות. לפי תקנון התחרות, בעונה זו התקיימו 4 סיבובים כשבסיבוב הראשון לקחו חלק 4 קבוצות ו-6 קבוצות העפילו באופן אוטומטי לרבע הגמר. הסיבוב הראשון בתחרות היה למעשה שמינית הגמר. בסיבוב זה השתתפו 4 קבוצות. אל 2 העולות משמינית הגמר הצטרפו 6 קבוצות שעלו בהגרלה לשלב זה שהתקיים ב-7 במרץ. משחקי חצי הגמר התקיימו בהצגה כפולה ב-26 באפריל באצטדיון נס ציונה. עונת 2009/2010 בליגת כדורגל נשים עונת 2009/2010 בגביע המדינה בכדורגל נשים, באתר ההתאחדות לכדורגל בישראל אורן אהרוני, כדורגל נשים: כבשה, הורידה חולצה - וקיבלה צהוב, באתר ynet, 26 באפריל 2010 יניב יוסיף אור, ‏חולון זכתה בגביע המדינה לנשים עם 0:5 על ב"ש, באתר ONE‏, 24 במאי 2010 לימור שפיגל, בפעם ה-8 ברצף: חולון זכתה בגביע הנשים, באתר ynet, 24 במאי 2010
דב בן-דב

דב בן-דב (1927 – 25 במרץ 2020) היה קלע ישראלי שעסק בירי ברובה ובאקדח ובירי בצלחות חרס. בשנות ה-50 היה אלוף ישראל בקליעה, נמנה עם נבחרת ישראל, והשתתף בשנת 1952 במשלחת ישראל לאולימפיאדת הלסינקי, האולימפיאדה הראשונה שבה השתתפה ישראל. דב בן-דב נולד בשנת 1927 בשכונת הבוכרים בירושלים לצבי בן-דב (אנשילובסקי) ורעייתו, שעלו מפולין. התאמן במועדון הקליעה "טיר", שפעל בחוף תל אביב. הצטרף ל"הגנה" ועבר קורס מ"כים בהדרכת אהרון ידידיה, אחד מהארבעה שנהרגו ב-22 בפברואר 1946 במהלך התקפה על מחנה הצבא הבריטי בשרונה שבתל אביב. ב-1948 התגייס לצה"ל והשתתף בקורס הצלפים הראשון בצה"ל, בהדרכת אלכס אלירז. המשיך בשירות כמדריך צליפה. בשנת 1952 נמנה עם משלחת ישראל לאולימפיאדת הלסינקי. התחרה ברובה חופשי שלושה מצבים 300 מטר, צבר 1,033 נקודות, והגיע למקום 21 מתוך 32. בשנת 1954 נמנה עם משלחת ישראל במשחקי אסיה והגיע למקום השלישי בירי ממרחק של 300 מטר ברובה חופשי, ולמקום הרביעי בירי ברובה משלושה מצבים. בהמשך אותה שנה ניצח באליפות ישראל בקליעה. בשנת 1957 התחרה במכביה החמישית ברובה חופשי שלושה מצבים 300 מטר וזכה במדליית ארד. ב–1958 נמנה עם משלחת ישראל לאליפות העולם בקליעה שנערכה במוסקבה. התחרה במסגרת מכבי רמת גן. בשנת 1960 נבחר להשתתף במשלחת ישראל לאולימפיאדת רומא, אך בהמשך בוטלה השתתפותו. באוגוסט 1960 הגיע למקום השני באליפות ישראל, והוא פרש מפעילות תחרותית. ובשנת 1967 חזר לכך במסגרת מכבי רמת גן. עבד בתחום מערכות קירור מסחריות. נישא לשושנה ולהם שלושה ילדים. דב בן-דב, באתר olympedia.org עופר אדרת, 2020-1927 | מרובה טוטו לאולימפיאדה: עם מותו של אלוף ישראל בקליעה, באתר הארץ, 10 באפריל 2020 יואב רענן זכה במדלית כסף בצלילה למים מ־10 מטרים, הַבֹּקֶר, 9 במאי 1954 ד. בן־דב - אלוף ישראל בקליעה, הַבֹּקֶר, 7 ביולי 1954 יצאה משלחת ישראל למוסקבה לאליפות העולם בקליעה למטרה, הַבֹּקֶר, 27 ביולי 1958; "אות־הקלע" לישראלים באליפות־מוסקבה, על המשמר, 18 באוגוסט 1958 לוי יוסף, עוול לקלעי, הַבֹּקֶר, 21 באוגוסט 1960 רפאל פלס מנאות מרדכי הוכרז כקלעי המצטיין ל־1960, למרחב, 14 באוגוסט 1960 הקלע הוותיק דב ב-דב שב לפעילות, מעריב, 3 באפריל 1967
משפט גלפנד-מזור

משפט גלפנד-מזור הוא משפט בסיסי בתאוריה של אלגברות בנך, שזכה להכללות רבות. על שמם של ישראל גלפנד וסטניסלב מזור (Stanisław Mazur). לפי המשפט, כל אלגברת חילוק (אסוציאטיבית) נורמית מעל שדה המספרים הממשיים היא אחת מבין האלגברות   R , C , H {\displaystyle \ \mathbb {R} ,\mathbb {C} ,\mathbb {H} } (ממשיים, מרוכבים, קווטרניונים). זוהי הכללה של משפט פרובניוס, שלפיו כל אלגברת חילוק מממד סופי מעל הממשיים היא אחת מהנ"ל. למשפט גלפנד-מזור כמה הוכחות, שאחדות מהן מבוססות על כך שהספקטרום של אבר באלגברת בנך (מרוכבת) הוא תמיד קבוצה קומפקטית לא ריקה, או גרסאות של עובדה זו עבור אלגברות בנך ממשיות. כל אלגברת חילוק אסוציאטיבית A מעל הממשיים היא אחת מבין האלגברות   R , C , H {\displaystyle \ \mathbb {R} ,\mathbb {C} ,\mathbb {H} } אם מניחים אחד מהבאים: ל-A ממד סופי (משפט פרובניוס); מוגדרת על A סמי-נורמה תת-כפלית; A היא תמונה של אלגברה נורמית, או שהיא ניתנת לשיכון לתוך אלגברה נורמית. כל אלגברה נורמית ממשית היא אחת מבין האלגברות   R , C , H {\displaystyle \ \mathbb {R} ,\mathbb {C} ,\mathbb {H} } , אם מניחים אחד מהבאים: באלגברה אין מחלקי אפס טופולוגיים (משפט Kaplansky). A היא אלגברת בנך עם יחידה, שבה הנורמה מקיימת   ‖ x − 1 ‖ ≤ ‖ x ‖ − 1 {\displaystyle \ \|x^{-1}\|\leq \|x\|^{-1}} לקבוצה פתוחה של איברים הפיכים x (משפט Aupetit). A היא אלגברת בנך ללא מחלקי אפס, ובנוסף מתקיים אחד הבאים: לאלגברה יש נורמה אוניפורמית יחידה. לאלגברה יש יחידה והיא אלגברית. לאלגברה יש יחידה והיא נתרית. לאלגברה יש יחידה, היא תחום פריקות יחידה (לא קומוטטיבי), והאידיאל הנוצר על ידי כל איבר ראשוני הוא סגור. הנורמה מושרית על ידי מכפלה פנימית, ובנוסף מתקיים אחד הבאים: הנורמה המושרית היא אוניפורמית. לאלגברה יש יחידה, והנורמה המושרית מן המכפלה הפנימית מקיימת   ‖ 1 ‖ = 1 {\displaystyle \ \|1\|=1} ו-   ‖ x 2 ‖ ≤ ‖ x ‖ 2 {\displaystyle \ \|x^{2}\|\leq \|x\|^{2}} . לאלגברה יש אינוולוציה, והנורמה המושרית מקיימת   ‖ x ∗ x ‖ = ‖ x ‖ 2 {\displaystyle \ \|x^{*}x\|=\|x\|^{2}} . לאלגברה יש אינוולוציה ואיבר יחידה, הנורמה המושרית מקיימת   ‖ 1 ‖ = 1 {\displaystyle \ \|1\|=1} ו-   ‖ x ∗ x ‖ ≤ ‖ x ‖ 2 {\displaystyle \ \|x^{*}x\|\leq \|x\|^{2}} , ואין בה איברים איזוטרופיים (   x ∗ x = 0 {\displaystyle \ x^{*}x=0} ). אלגברה אלטרנטיבית ממשית היא אחת מבין האלגברות   R , C , H , O {\displaystyle \ \mathbb {R} ,\mathbb {C} ,\mathbb {H} ,\mathbb {O} } אם מניחים אחד מהבאים: האלגברה נורמית ואין בה מחלקי אפס טופולוגיים; אם האלגברה עם יחידה, והיא מרחב מכפלה פנימית שהנורמה המושרית בו מקיימת   ‖ 1 ‖ = 1 {\displaystyle \ \|1\|=1} ו-   ‖ x 2 ‖ ≤ ‖ x ‖ 2 {\displaystyle \ \|x^{2}\|\leq \|x\|^{2}} . את משפט פרובניוס מכליל משפט Bott-Milnor, שלפיו כל אלגברה לא אסוציאטיבית ממשית מממד סופי עם חילוק היא אחת מבין האלגברות   R , C , H , O {\displaystyle \ \mathbb {R} ,\mathbb {C} ,\mathbb {H} ,\mathbb {O} } . S.J. Bhatt, S.H. Kulkarni, Gelfand-Mazur Theorems in normed algebras: A survey, Expo. Math. (2017). [1] אלגברה נורמית היא מרחב וקטורי (מעל הממשיים או המרוכבים) עם נורמה תת-כפלית. איבר x הוא מחלק אפס טופולוגי אם יש סדרה y_n של איברים מנורמה 1, כך שהסדרות -xy_n ו-y_nx שואפות לאפס. נורמה היא אוניפורמית אם   ‖ x 2 ‖ = ‖ x ‖ 2 {\displaystyle \ \|x^{2}\|=\|x\|^{2}} לכל x.
מליק רוז

מליק ג'בארי רוז (באנגלית: Malik Jabari Rose; נולד ב-23 בנובמבר 1974) הוא כדורסלן עבר אמריקאי, אשר שיחק בליגת ה-NBA בין השנים 1996–2009. בעונות 1999 ו-2003 זכה באליפות ה-NBA כשחקן סן אנטוניו ספרס, וממוצעיו הכוללים לאורך 13 עונותיו בליגה הם 6.2 נקודות ו-4.1 ריבאונדים למשחק. רוז נולד וגדל בפילדלפיה שבפנסילבניה, ובנערותו למד ב"תיכון אוברברוק" בו למדו בעבר שחקני NBA רבים, בהם וילט צ'מברלין ווולט האזרד. בשנת 1992 החל ללמוד באוניברסיטת דרקסלר אשר בפילדלפיה, וב-4 עונותיו בקבוצת הכדורסל שלה הצטיין עם ממוצעים של 16.9 נקודות ו-12.6 ריבאונדים למשחק. בעונתו האחרונה בליגת המכללות, 1995/1996, הוביל את דרקסלר לניצחונה הראשון אי פעם בטורניר אליפות המכללות – כאשר קלע 21 נקודות והוריד 15 ריבאונדים בניצחון 75–63 מול אוניברסיטת ממפיס. במשחק השני של טורניר האליפות הפסידה הקבוצה מול אוניברסיטת סירקיוז, אותה אימן ג'ים בייהיים, בתוצאה 58–69. בשתי עונותיו האחרונות בדרקסלר, במהלכן העמיד ממוצעים כוללים של 19.9 נקודות ו-13.3 ריבאונדים למשחק, זכה בתואר השחקן המצטיין של מחוז NAC. בדראפט ה-NBA‏ 1996 נבחר רוז בבחירה ה-44, על ידי שארלוט הורנטס. בעונתו היחידה בשארלוט קלע 3.0 נקודות בממוצע למשחק בלבד, ובסיומה שוחרר מהקבוצה. לקראת עונת 1997/1998 חתם על חוזה בסן אנטוניו ספרס, במדיה שיחק ב-7 וחצי העונות הבאות. בפלייאוף 1999 שותף בכל 17 משחקי הספרס כמחליפו מהספסל של טים דאנקן, וסייע לקבוצתו לזכות באליפות הראשונה בתולדותיה. לאורך עונת 2002/2003 רשם שיאי קריירה של 10.4 נקודות, 6.4 ריבאונדים ו-1.6 אסיסטים למשחק, ובפלייאוף של אותה עונה המשיך להציג יכולת טובה כקלעי החמישי של סן אנטוניו (9.3 נקודות למשחק), וזכה עמה באליפות נוספת. במהלך עונת 2004/2005 הועבר לניו יורק ניקס, יחד עם שתי בחירות דראפט עתידיות, בתמורה לנאזי מוחמד. ב-230 משחקיו עם הניקס קלע רוז 4.0 נקודות בממוצע למשחק, ולכל אורך התקופה לא העפילה הקבוצה לשלב הפלייאוף. בפברואר 2009, לאחר 4 שנים עם הניקס, הועבר בטרייד לאוקלהומה סיטי ת'אנדר בתמורה לכריס וילקוקס. בדצמבר 2009 שוחרר רוז מהקבוצה ופרש ממשחק, בגיל 35. באוגוסט 2015 הצטרף רוז לצוות הניהולי של קבוצת אטלנטה הוקס, ובאפריל 2017 מונה לג'נרל מנג'ר של קבוצת הבת שלה מליגת הפיתוח של ה-NBA – אירי בייהוקס. בסיום עונתו היחידה בתפקיד זכה בתואר "מנהל השנה של ליגת הפיתוח". בקיץ 2018 מונה לעוזר הג'נרל מנג'ר בדטרויט פיסטונס, תחת אד סטפנסקי. מדיה וקבצים בנושא מליק רוז בוויקישיתוף מליק רוז, ברשת החברתית אקס (טוויטר) מליק רוז, ברשת החברתית אינסטגרם פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA סטטיסטיקות הקריירה של רוז ב-NBA, באתר basketball-reference.com סטטיסטיקות המכללות של רוז, באתר sports-reference.com סטטיסטיקות המשחק בין דרקסלר לממפיס, באתר sports-reference.com סטטיסטיקות המשחק בין דרקסלר לסירקיוז, באתר sports-reference.com רשימת הנבחרים בדראפט 1996, באתר basketball-reference.com רוז נשלח בטרייד לניקס, באתר ESPN,‏ 24 בפברואר 2005 רוז נשלח בטרייד לת'אנדר, באתר ESPN,‏ 19 בפברואר 2009 רוז ממונה לג'נרל מנג'ר של אירי בייהוקס, באתר ajc.com,‏ 11 באפריל 2017 רוז זוכה בתואר מנהל השנה, באתר ליגת הפיתוח, 31 במרץ 2018 דטרויט ממנה את רוז לעוזר ג'נרל מנג'ר, באתר הקבוצה, 29 ביוני 2018
קרחון הו

קרחון הו (באנגלית: Hoh Glacier) הוא קרחון על הר אולימפוס בפארק הלאומי האולימפיק במחוז ג'פרסון, במדינת וושינגטון, שבארצות הברית. הקרחון הוא מקורו של נהר הו. הקרחון הוא הקרחון הארוך ביותר בקרחוני הר אולימפוס - אורכו 4.93 קילומטרים; אך הוא קטן בנפחו מקרחון בלו. הקרחון ממוקם בגובה של 1,701 מטרים מעל פני הים. • Robert Wood, Olympic Mountains Trail Guide: National Park and National Forest, PP 294, 342 • Olympic Mountain Rescue (Society), Climber's Guide to the Olympic Mountains, P 170 • Olympic Mountain Rescue, Olympic Mountains: A Climbing Guide, P 175 • J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, Glacier status and contribution to streamflow in the Olympic Mountains, Washington, USA, Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138 קרחון הו באתר הסקר הגאולוגי של ארצות הברית קרחון הו באתר mindat מפה טופוגרפית של קרחון הו, ונהר הו מפת אזור קרחון הו תצלומים היסטוריים של קרחון הו (אורכב 18.07.2020 בארכיון Wayback Machine) מסלול טיפוס על קרחון הו באתר backpacker מסלולי טיפוס (טרק) אל קרחון הו מידע גאוגרפי
SuperBrawl IX

SuperBrawl IX היה אחד מאירועי השלם וצפה של ארגון ההיאבקות האמריקאי, ה-World Championship Wrestling‏ (WCW). האירוע נערך ב-21 בפברואר 1999, באוקלנד ארנה שבאוקלנד, קליפורניה. האירוע היה האירוע התשיעי בסדרת אירועי SuperBrawl. תשעה קרבות התנהלו באירוע. בקרב המרכזי, הוליווד הוגאן ניצח את ריק פלייר ושמר על אליפות העולם במשקל כבד של WCW. עוד ברשימת הקרבות, סקוט הול ניצח את רודי פייפר וזכה באליפות ארצות הברית במשקל כבד של WCW, וסקוט סטיינר ניצח את דיאמונד דאלאס פייג' (אנ') ושמר על אליפות הטלוויזיה העולמית של WCW. הקרב בין קורט הניג ובארי ווינדהאם לכריס בנואה ודין מלנקו היה הגמר של טורניר הדחות. טרם ההתמודדות, בנואה ומלנקו כבר הפסידו בעבר, בעוד שווינדהאם והניג היו בלתי מנוצחים. בקרב הראשון השיג מלנקו את הניצחון לאחר שגרם לווינדהאם להיכנע למהלך הטקסס קלוברליף. מיד לאחר מכן התרחש הקרב השני בין הצמדים, ובסיומו ווינדהאם הצמיד את מלנקו כדי לנצח בקרב ולהעניק לו ולהניג זכייה בחגורות אליפות הזוגות. קווין נאש הצמיד את ריי מיסטריו ג'וניור לאחר שסקוט הול ביצע עליו את מהלך האאוטסיידר אדג'. בעקבות זאת, מיסטיריו נאלץ להוריד את המסכה. במידה וקונאן ומיסטיריו היו מנצחים בקרב, מיס אליזבת' הייתה צריכה לגלח את שיער ראשה. במקור, הקרב היה אמור לכלול את לקס לוגר כשותף של קווין נאש, אך לוגר ספג פציעה בשריר הזרוע הדו-ראשי בידי מיסטיריו שלושה ימים קודם לכן בתוכנית Thunder, וכתוצאה מכך הוא הוחלף בקרב על ידי סקוט הול. הוליווד הוגאן הצמיד לניצחון את ריק פלייר, שהקנה לו הגנה מוצלחת על אליפות העולם במשקל כבד של WCW לאחר שבנו של ריק, דייוויד פלייר, ביצע את מעברו לדמות הרעה, כשהשתמש עליו בשוקר חשמלי. בעקבות מעשה זה הוא הצטרף לקבוצת nWo Elite. SuperBrawl IX, במסד הנתונים הקולנועיים IMDb (באנגלית) תוצאות אירועי SuperBrawl
לפריז (סרט)

"לפריס" (ברוסית: На Пари́ж) הוא סרט קומדיה רוסי בבימויו של סרגיי סרקיסוב, ובכיכובם של דמיטרי פבצוב, יבגני סטיצ'קין וסרגיי מקובצקי. הסרט הופץ בבתי הקולנוע ברוסיה ב-9 במאי 2019. בכורת הסרט התקיימה ב-25 באפריל 2019, במסגרת פסטיבל הסרטים הבינלאומי במוסקבה. הסרט מתבסס על חוויותיו של אלכסנדר מיליוקוב ושמו אף מוזכר בפתיח ההקדשה לסרט: "התסריט לסרט זה התבסס על חוויותיו של השריונאי, הלויטננט הצעיר וגיבור ברית המועצות אלכסנדר איוואנוביץ' מיליוקוב". מיליוקוב היה לוחם בחיל השריון בזמן מלחמת העולם השנייה. לקראת סיום המלחמה, בין התאריכים 25–29 באפריל 1945, הוא נטל חלק פעיל בקרבות הרחוב בברלין, במהלכן השמיד נקודות ירי של האויב, מה שהבטיח את התקדמות יחידות הרובאים. הוא נפצע, אך לא עזב את שדה הקרב ולאחר המלחמה הוענק לו תואר גיבור ברית המועצות. הסרט מתרחש באביב 1945. הטנקים בפיקודו של אלכסנדר וורונין מסתערים על ברלין ומשמידים מטה של הוורמאכט וארבעה קצינים שניצחו את המלחמה, מחליטים לחגוג את יום הניצחון בבירת צרפת, פריז. לאחר שעוברים את המחסום האמריקני, ארבעת הקצינים יוצאים ברכב גרמני מפואר לפריז, אלא שבדרך לשם הם חווים הרפתקאות רבות: הם נוסעים במכונית מרצדס-בנץ (קבריולה) שהוחרמה מגנרל של הורמאכט, עם עצירת לילה בכפר צרפתי, הקצינים מוצאים עצמם מתעמתים ואז מתיידדים עם חיילי תנועת ההתנגדות הצרפתית, רב-סרן הריגול הנגדי סטולטוב מגיע מפריז לעצור אותם אחרי שהלכו לאיבוד ועם הגיעם לשטח שנכבש על ידי חיילים סובייטים, סטולטוב מאפשר לקצינים הצעירים ללכת הביתה אף שהם מסתכנים בבית דין צבאי ואפילו בהוצאה להורג בגין עזיבת יחידותיהם ללא אישור מהמפקד העליון. דמיטרי פבצוב – מייג'ור גדוד השריון אלכסנדר וורונין יבגני סטיצ'קין – קפטן מודיעין שדה מיכאיל סטרז'ניוב, היחיד שדובר צרפתית טורניקה קוויטטיאני – לויטננט בקראדזה, היחיד שדובר אנגלית קיריל זייצב – לוטננט ליוחה יליסייב סרגיי פרולוב – חייל צרפתי, שחי בפריז לפני פרוץ מלחמת העולם השנייה מיכאיל חמורוב – ז'ן קלוד, מפקד המחסום האמריקני על גשר האלבה אנטולי בורנוסוב – מפקד חטיבת הטנקים האמריקאית אלכסנדר רפופורט – גנרל גרמני בעיר רטנאו סרגיי סרקיסוה – פון ורטנסלבן, גנרל גרמני עמנואל ויטורגאן – גנרל סובייטי, מפקד חטיבה מיכאיל יפרמוב – קולונל, מפקד גדוד סרגיי מקובצקי – מייג'ור סטולטוב מהמחלקה לריגול נגדי של הנ.ק.ו.ד. איגור זולוטוביצקי – צרפתי ולדימיר קלימוב – שוטר רנאטה ליטווינובה – מאדאם רמבו, בעלת בית זונות ובתו של קצין התנועה הלבנה קסניה מון סור – סופי הג'ינג'ית לנה יואכים – מדלן החטובה יליזבטה גונצ'רנקו – עבת הבשר בלאנש סופיה דוניאנץ – זונה יבגניה אפונסקאיה – זונה אנה סילצ'וק – זונה יאן גה – זמרת השנסון של האופרה של בייג'ינג איוואן זמוטאייב – זמר פיודור דוברונראבוב – טוראי צ'מיל, מכונאי מקסים ואז'וב – סרג'נט קליוקווין סביאטוסלב אוסיפוב – קוזנצוב, צלף דניל ואחרוצ'ב – חייל גרמני אלינה לאנינה – תמרה, אחות אנה גורשקובה – ולנטינה, טייסת "לפריז", במסד הנתונים הקולנועיים IMDb (באנגלית) "לפריז", במסד הנתונים הקולנועיים KinoPoisk (ברוסית) נתוני הכנסות באתר kinobusiness.com Для съёмок фильма «На Париж» танк из мемориала в Медведевке перевезли в Черняховск (фото) «На Париж»: как в Советске прошли съемки фильма с Дмитрием Певцовым "Премьера фильма "На Париж" по сценарию Говорухина состоялась на ММКФ". ТАСС. נבדק ב-2019-05-05. На Париж
סקון

סקון (בהונגרית: Szakony) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בסקון מספר התושבים נמצא בירידה. כך, בשנת 1990 חיו בכפר 547 תושבים, ובשנת 2019 רק 399 תושבים. בסקון חיו יהודים בתקופות זמן שונות: מדיה וקבצים בנושא סקון בוויקישיתוף אתר האינטרנט הרשמי של סקון (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
אונד

אונד (בהונגרית: Und) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם באונד מספר התושבים נמצא בירידה. כך, בשנת 1990 חיו בכפר 393 תושבים, ובשנת 2019 רק 319 תושבים. באונד חיו יהודים בתקופות זמן שונות: מדיה וקבצים בנושא אונד בוויקישיתוף אתר האינטרנט הרשמי של אונד נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ולצ'יי

ולצ'יי (בהונגרית: Völcsej) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בולצ'יי מספר התושבים נמצא בירידה בשל תהליכי עיור והתכווצות דמוגרפית של האוכלוסייה במדינות מתועשות. כך, בשנת 1990 חיו בכפר 443 תושבים, ובשנת 2019 רק 398 תושבים. בולצ'יי חיו יהודים בתקופות זמן שונות: מדיה וקבצים בנושא ולצ'יי בוויקישיתוף אתר האינטרנט הרשמי של ולצ'יי (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
מזמור בית ספר למוזיקה

מזמור - בית הספר למוזיקה גבעת וושינגטון הוא בית ספר למוזיקה הפועל בקריית החינוך גבעת וושינגטון אשר במועצה האזורית חבל-יבנה. בבית הספר לומדים בעיקר מוזיקאים דתיים ושומרי מצוות. בבית הספר מתקיימים לימודי תעודה הנמשכים כשלוש שנים במסלולי ביצוע, אמן-יוצר והפקה מוזיקלית. בית הספר הוקם ב-2010 על ידי המוזיקאי איציק וייס, ששימש בתפקיד המנהל עד 2021, ודניאל זמיר, ששימש בתפקיד הרכז האקדמי עד 2016. כיום מנהל את בית הספר בני שוורץ, שמרכז את מסלול אמן יוצר יחד עם יעל קבסה. הרכזת האקדמית של מסלול ביצוע היא הדס טריינין. בבית הספר מלמדים מספר מוזיקאים מוכרים. בית הספר פונה לקהל הדתי, ופועל במסגרת ההלכה. כך למשל מתקיימים שיעורי שירה לנשים בכיתות נפרדות וזמרות המעוניינות בכך יופיעו בהרכבים נשיים ומול קהל נשי בלבד. אתר האינטרנט הרשמי של מזמור בית ספר למוזיקה מזמור בית ספר למוזיקה, ברשת החברתית פייסבוק מזמור בית ספר למוזיקה, ברשת החברתית אינסטגרם מזמור בית ספר למוזיקה, סרטונים בערוץ היוטיוב עפרה לקס, בית ספר למנגנים כשרים, באתר ערוץ 7, ו' באדר תשע"א 10/02/11 ריאיון עם איציק וייס, מנהל בית הספר, בתכנית "עושים סדר" עם בן כספית, הטלוויזיה החינוכית, סרטון בערוץ "בית הספר למוזיקה מזמור", באתר יוטיוב, 13 בנוב׳ 2010 נטע עמית, בית ספר 'מזמור': על התפר הדק שבין "שירת נשים" ל"קול באישה" – המקום שבו נשים דתיות הופכות למוזיקאיות באתר פוליטיקלי קוראת, 16 באוקטובר 2017 ביה"ס למוזיקה "מזמור" מציג: צלילים של תקווה, באתר ישראל היום, 27 בספטמבר 2020 מזמור בית ספר למוזיקה, באתר "גיידסטאר ישראל" אלעד רובינשטיין, התשובה הדתית ל"רימון", באתר ynet, 22 באפריל 2010 אפי אברהם, חדשות סרוגים, ‏אקורד הפתיחה של בית הספר למוזיקה יהודית "מזמור", באתר "סרוגים", 2 בנובמבר 2010 "רימון" של הדתיים: סיפורי התורה ברוק כבד, באתר ynet, 29 ביוני 2015 ערך זה הוא קצרמר בנושא מוזיקה ובנושא ישראל. אתם מוזמנים לתרום לוויקיפדיה ולהרחיב אותו.